**МЕТОДИКА**

**за допълнение на МЕТОДИКА**

**за определяне на размера на сумите, заплащани от НЗОК на изпълнители на медицинска помощ, на дентална помощ и на медико-диагностични дейности за работа при неблагоприятни условия по повод на обявена епидемична обстановка**

**№РД-НС-05-9-6/16.02.2021г.**

1. **В частта „ОБЩИ УСЛОВИЯ“ се правят следните допълнения:**

**Създава се нова подточка 3в,** със следното съдържание:

**„**Изпълнителите на първична извънболнична медицинска помощ, специализирана извънболнична медицинска помощ (МЦ/ДКЦ) и болнична медицинска помощ определени със заповед на министъра на здравеопазването получават за поставена доза на препоръчителна ваксина срещу COVID -19 възнаграждение в размер на 10 лв.“

1. **В частта ПЪРВИЧНА ИЗВЪНБОЛНИЧНА МЕДИЦИНСКА ПОМОЩ** **се правят следните допълнения:**

**Създава се нова подточка 6в,** със следното съдържание:

„Изпълнителите на първична извънболнична медицинска помощ получават месечно възнаграждение за поставените дози на препоръчителна ваксина срещу COVID -19, след изчисляване на общата сума, според броя на поставените от тях ваксини през изработен календарен месец, подадени в Националната здравно-информационна система /НЗИС/. Сумите се получават след подписване на Анекс към договора със съответното лечебно заведение и представени първични счетоводни документи (фактура).“

1. **В частта БОЛНИЧНА МЕДИЦИНСКА ПОМОЩ** **се правят следните допълнения:**

**Създава се нови подточки,** със следното съдържание:

**„7а.1.** Право на допълнителни трудови възнаграждения за наетия персонал имат лечебни заведения, сключили договор с НЗОК, където персоналът задължително е извършвал пряко дейностите по наблюдение, диагностика и лечение на пациенти с доказан SARS-CoV-2.

**7а.1.а** Когато вструктурата на лечебното заведение по т. 7а.1. има лаборатория, която е определена със заповед на министъра на здравеопазването за провеждане на лабораторно изследване и потвърждение на COVID - 19, извън персонала по т. 7а.1 се включва и персоналът на тази лаборатория, зает пряко с изпълнение на дейностите по извършване на лабораторно изследване и потвърждение на COVID - 19. НЗОК предоставя на лабораторията допълнителните трудови възнаграждения след попълване на отделна „Поименна декларация за лицата имащи право да получават допълнителни възнаграждения за отчетния месец …………………..2021 г.“, като информацията се обобщава в една обща „Декларация-искане за заплащане на средства за месец …………………….. 2021 г.“ и се издава една обща фактура на лечебното заведение, изпълнител на болнична медицинска помощ.

**7а.2.** Заплащането на допълнителни трудови възнаграждения се отнася за медицинския и немедицинския персонал, които е пряко зает с дейности по наблюдение, диагностика и лечение на пациенти с доказан SARS-CoV-2, както и дейности по лабораторно изследване и потвърждение на COVID – 19 в лечебното заведение – изпълнител на болнична медицинска помощ и по ЕГН и на основание сключения им трудов договор.

**7а.3.** Разходите за допълнителни трудови възнаграждения, съгласно Кодекса на труда са на основание чл.13, ал.1, т. 4 от Наредбата за структурата и организацията на работната заплата, вкл. дължимите осигуровки, начислени за сметка на работодателя, на лицата, пряко ангажирани с изпълнението на дейностите по 7а.1 и 7а.5. Тези допълнителни трудови възнаграждения са извън обхвата на останалите трудови възнаграждения на лицата.

**7а.4.** Максималният брой на персонала, който може да се отчита за заплащане от лечебното заведение – изпълнител на болнична медицинска помощ е в зависимост от броя на хоспитализираните пациенти с доказан SARS-CoV-2 с PCR тест и отразени в Национален регистър за борба с COVID – 19 за календарен месец и е както следва:

- до 5 бр. включително хоспитализирани пациенти с доказан SARS-CoV-2 с PCR тест през отчетния календарен месец - до 40 човека медицински и немедицински персонал;

- от 6 до 10 включително хоспитализирани пациенти с доказан SARS-CoV-2 с PCR тест през отчетния календарен месец - до 70 човека медицински и немедицински персонал;

- от 11 до 50 хоспитализирани пациенти с доказан SARS-CoV-2 с PCR тест през отчетния календарен месец – до 100 човека медицински и немедицински персонал;

- от 51 до 200 хоспитализирани пациенти с доказан SARS-CoV-2с PCR тест през отчетния календарен месец – до 200 човека медицински и немедицински персонал;

- от 201 и повече хоспитализирани пациенти с доказан SARS-CoV-2 с PCR тест през отчетния календарен месец – до 400 човека медицински и немедицински персонал.

**7а.5** Лечебните заведения – изпълнители на болнична медицинска помощ по чл. 10 от ЗЛЗ т. 3 буква „б“ „комплексен онкологичен център“ и т. 6 „диализен център“ имат право на допълнителни трудови възнаграждения за медицинския и немедицинския персонал пряко ангажирани и участвали при провеждането на дейностите за лекуване на пациенти с доказана инфекция със SARS-CoV-2 със PCR тест.

**7а.6.** НЗОК предоставя средствата за възнагражденията по 7а.1 и т.7а.5, след подаване на „Декларация-искане за заплащане на средства за месец …………………….. 2021 г.“ неразделна част към настоящата методика за брутни допълнителни възнаграждения (съответно за II и III категория труд) за едно лице и дължимите осигурителни вноски за сметка на работодателя, за всеки месец, изчислени за лицата в лечебното заведение, които отговарят на изискванията на 7а.1 и 7а.5, така че нетното допълнително трудово възнаграждение, което трябва да получи всяко едно от тях да е 1000 лева, съгласно националното законодателство.

**7а.7**. НЗОК не предоставя средствата по т.7а.1 и т.7а.5 за месеца, в който наетите лица не са отговаряли на условията на 7а.1 и т.7а.5., както и при представяне на изискуема декларация с невярно съдържание — по отношение на лицата, които не са отговаряли на изискванията по 7а.1 и т.7а.5.

**7а.8**. Средствата се предоставят, въз основа на информацията за отразени в Национален регистър за борба с COVID – 19 за хоспитализирани пациенти, наблюдавани, диагностицирани и лекувани с SARS-CoV-2 за предходния месец, попълнени в „Декларация-искане за заплащане на средства за месец …………………….. 2021 г.“ и „Поименна декларация за лицата имащи право да получават допълнителни възнаграждения за отчетния месец …………………..2021 г.“ неразделна част от настоящата методика.

**7а.9** РЗОК превежда по банковата сметка на всеки изпълнител за болнична помощ, посочена в сключения договор за медицински дейности по НРД за МД 2020-2022 г. ежемесечно до 25-то число на месеца, следващ отчетния дължимите суми на база на „Декларация-искане за заплащане на средства за месец …………………….. 2021 г.“ и „Поименна декларация за лицата имащи право да получават допълнителни възнаграждения за отчетния месец …………………..2021 г.“.

**7а.10** Лечебните заведения, изпълнители на болнична медицинска помощ, в срок до 18-то число на месеца, следващ отчетния месец, подават чрез услугата за електронна препоръчана поща, а именно Система за електронно връчване, съгласно разписаните правила за използване на услугата, предоставена от Държавната агенция за електронно управление (ДАЕУ) и публикувана на https://edelivery.egov.bg, всички изискуеми документи, придружени с фактура в PDF формат, подписани с КЕП съгласно чл. 13, ал. 2 ЗЕДЕП.

**7а.11.** Във фактурата задължително се вписват в частта описание на стопанската операция следните реквизити:

- наименование на стопанската операция: „Допълнителни възнаграждения на лица извършвали пряко дейностите по наблюдение, диагностика и лечение на пациенти с доказан SARS-CoV-2 и по извършване на лабораторно изследване и потвърждение на COVID 19 за …………. 2021 г.:

- мярка: бр.;

- количество – брой персонал за месеца;

- стойност – единична цена;

- обща стойност по фактурата.

**7а.12.** НЗОК изисква връщане в пълен размер на предоставените средства по т.7а.8 в случаите по т. 7а.7.

**7а.13.** В РЗОК се архивират и съхраняват електронно получените документите по т.7а.10, както и всички предоставени документи от лечебните заведения, изпълнители на болнична медицинска помощ, свързани с предоставянето на средствата за възнагражденията на персоналът им.

**7а.14.** Лечебните заведения, изпълнители на болнична медицинска помощ, следва надлежно да съхраняват документацията, свързана с предоставянето на средствата за възнагражденията на персоналът им по 7а.1 и т.7а.5.

**7а.15.** Лечебните заведения, изпълнители на болнична медицинска помощ, следва да предоставят при поискване от НЗОК/РЗОК допълнителна информация и друга такава, както и документи, сведения, справки и др. свързани с дейността по предоставянето на средствата за възнагражденията на персоналът им по 7а.1 и т.7а.5.

**7а.16.** Лечебните заведения, изпълнители на болнична медицинска помощ, след изплащането на допълнителните възнаграждение на персоналът си – медицински и немедицински и внасянето на дължимите лични осигуровки и осигуровки работодател следва да предоставят до 25 – число на следващия отчетен месец в РЗОК заверени от съответните длъжностни лица копие от разплащателната ведомост или официална справка за изплатените през отчетения месец поименно средства на персоналът си – медицински и немедицински.

**7б** Изпълнителите на болнична медицинска помощ получават месечно възнаграждение за поставените дози на препоръчителна ваксина срещу COVID – 19, след изчисляване на общата сума, според броя на поставените от тях ваксини през изработен календарен месец, подадени в Националната здравно-информационна система /НЗИС/. Сумите се получават след подписване на Анекс към договора със съответното лечебно заведение и представени първични счетоводни документи (фактура)“.

1. **В частта СПЕЦИАЛИЗИРАНА ИЗВЪНБОЛНИЧНА МЕДИЦИНСКА ПОМОЩ (СИМП) И МЕДИКО-ДИАГНОСТИЧНИ ДЕЙНОСТИ (МДД) се правят следните допълнения:**

**Създава се нови подточки, със следното съдържание:**

**„8г.** Изпълнителите на СИМП - (МЦ/ДКЦ), получават месечно възнаграждение за поставените дози на препоръчителна ваксина срещу COVID – 19, след изчисляване на общата сума, според броя на поставените от тях ваксини през изработен календарен месец, подадени в Националната здравно-информационна система /НЗИС/. Сумите се получават след подписване на Анекс към договора със съответното лечебно заведение и представени първични счетоводни документи (фактура).

**8д.** Право на допълнителни трудови възнаграждения за наетия персонал имат лечебни заведения осъществяващи лабораторна дейност, сключили договор с НЗОК, където персоналът задължително е извършвал пряко дейностите по диагностика на пациенти с доказан SARS-CoV-2, които са определени със заповед на министъра на здравеопазването за провеждане на лабораторно PCR изследване и потвърждение на COVID – 19.

**8д.1** Разходите за допълнителни трудови възнаграждения, съгласно Кодекса на труда са на основание чл.13, ал.1, т. 4 от Наредбата за структурата и организацията на работната заплата, вкл. дължимите осигуровки, начислени за сметка на работодателя, на лицата, пряко ангажирани с изпълнението на дейностите по 8д. Тези допълнителни трудови възнаграждения са извън обхвата на останалите трудови възнаграждения на лицата.

**8д.2** НЗОК предоставя средствата за възнагражденията по 8д.1, след подаване на „Декларация-искане за заплащане на средства за месец …………………….. 2021 г.“ неразделна част към настоящата методика за брутни допълнителни възнаграждения,за едно лице и дължимите осигурителни вноски за сметка на работодателя, за всеки месец, изчислени за лицата в лечебното заведение, които отговарят на изискванията на 8д.1, така че нетното допълнително възнаграждение, което трябва да получи всяко едно от тях да е 1000 лева, съгласно националното законодателство.

**8д.3** НЗОК не предоставя средствата по т. 8д.1 за месеца, в който наетите лица не са отговаряли на условията на 8д.1, както и при представяне на изискуема декларация с невярно съдържание — по отношение на лицата, които не са отговаряли на изискванията по 8д.1.

**8д.4** Средствата се предоставят по ЕГН и на основание сключения им трудов договор след попълнени в „Декларация-искане за заплащане на средства за месец …………………….. 2021 г.“ и „Поименна декларация за лицата имащи право да получават допълнителни възнаграждения за отчетния месец …………………..2021 г.“ неразделна част от настоящата методика.

**8д.5** РЗОК превежда по банковата сметка на всяко лечебно заведение осъществяващо лабораторна дейност, посочена в сключения договор с НЗОК ежемесечно до 25-то число на месеца, следващ отчетния дължимите суми на база на „Декларация-искане за заплащане на средства за месец …………………….. 2021 г.“ и „Поименна декларация за лицата имащи право да получават допълнителни възнаграждения за отчетния месец …………………..2021 г.“.

**8д.6** Лечебните заведения осъществяващи лабораторна дейност, в срок до 18-то число на месеца, следващ отчетния месец, подават чрез услугата за електронна препоръчана поща, а именно Система за електронно връчване, съгласно разписаните правила за използване на услугата, предоставена от Държавната агенция за електронно управление (ДАЕУ) и публикувана на https://edelivery.egov.bg, всички изискуеми документи, придружени с фактура в PDF формат, подписани с КЕП съгласно чл. 13, ал. 2 ЗЕДЕП.

**8д.7** Във фактурата задължително се вписват в частта описание на стопанската операция следните реквизити:

- наименование на стопанската операция: „Допълнителни възнаграждения на лица извършвали пряко дейностите по наблюдение, диагностика и лечение на пациенти с доказан SARS-CoV-2 и по извършване на лабораторно изследване и потвърждение на COVID 19 за …………. 2021 г.:

- мярка: бр.;

- количество – брой персонал за месеца;

- стойност – единична цена;

- обща стойност по фактурата.

**8д.8** НЗОК изисква връщане в пълен размер на предоставените средства по т.8д.2 в случаите по т. 8д.3.

**8д.9** ВРЗОК се архивират и съхраняват електронно получените документите по т.8д.6 както и всички предоставени документи от лечебните заведения, изпълнители на болнична медицинска помощ, свързани с предоставянето на средствата за възнагражденията на персоналът им.

**8д.10.** Лечебни заведения осъществяващи лабораторна дейност, следва надлежно да съхраняват документацията, свързана с предоставянето на средствата за възнагражденията на персоналът им по 8д.

**8д.11.** Лечебни заведения осъществяващи лабораторна дейност, следва да предоставят при поискване от НЗОК/РЗОК допълнителна информация и друга такава, както и документи, сведения, справки и др. свързани с дейността по предоставянето на средствата за възнагражденията на персоналът им по 8д.

**8д.12.** Лечебни заведения осъществяващи лабораторна дейност, след изплащането на допълнителните възнаграждение на персоналът си – медицински и немедицински и внасянето на дължимите лични осигуровки и осигуровки работодател следва да предоставят до 25 – число на следващия отчетен месец в РЗОК заверени от съответните длъжностни лица копие от разплащателната ведомост или официална справка за изплатените през отчетения месец поименно средства на персоналът си – медицински и немедицински.

1. **Неразделна част от настоящото допълнение на Методиката са:**
2. Декларация-искане за заплащане на средства за месец ………………….. 2021 г. – 2 бр. за ЛЗ за БМП и за лечебни заведения осъществяващи лабораторна дейност;
3. Поименна декларация за лицата имащи право да получават допълнителни възнаграждения за отчетния месец – 2 бр. за ЛЗ за БМП и за лечебни заведения осъществяващи лабораторна дейност.